האצטדיון הלאומי של באקו

האצטדיון הלאומי של באקו (באזרית: Bakı Olimpiya Stadionu) הוא אצטדיון הממוקם בבאקו, בירת אזרבייג'ן, המכיל 69,870 מקומות ישיבה, דבר ההופך אותו לאצטדיון הגדול במדינה. באצטדיון משחקת נבחרת אזרבייג'ן בכדורגל. בניית האצטדיון החלה ב-6 ביוני 2011 והוא נחנך ב-6 במרץ 2015. האצטדיון אירח את טקסי הפתיחה והסיום של המשחקים האירופיים בשנת 2015, וכן חלק מתחרויות האתלטיקה של התחרות. כמו כן, נבחר האצטדיון לארח את גמר הליגה האירופית 2019 וכן לקחת חלק באירוח משחקי יורו 2020. קישורים חיצוניים אתר האינטרנט הרשמי של האצטדיון הלאומי של באקו האצטדיון הלאומי של באקו באתר המשחקים האירופיים (2015)